
       REPUBLIKA HRVATSKA
TRGOVAČKI SUD U VARAŽDINU
                  B. Radić 2                   			
Poslovni broj: 9 St-146/2014-33




ZAKLJUČAK O PRODAJI


	Trgovački sud u Varaždinu po sucu toga suda Maji Valušnig, kao stečajnom sucu, u stečajnom predmetu, povodom prijedloga predlagatelja FINANCIJSKE AGENCIJE, Zagreb, Ulica grada Vukovara 70, za otvaranje stečajnog postupka nad dužnikom POLJOPRIVREDNO-GLJIVARSKA ZADRUGA FRIDA u stečaju, Cestica, Otok Virje, Gospodarska ulica bb, MBS:070075501, OIB:24872511073, kojeg zastupa stečajna upraviteljica Tea Gatternig iz Varaždina, A. Šenoe 3, dana 4. rujna 2015. godine


z a k lj u č i o  j e

određuje se
DRUGA  JAVNA  DRAŽBA
za prodaju nekretnina u vlasništvu stečajnog dužnika


1.) Određuje se prodaja u stečajnom postupku nekretnina u vlasništvu stečajnog dužnika u stečaju, uz odgovarajuću primjenu pravila o ovrsi na nekretninama, i to nekretnine upisane:

kod Općinskog suda u Varaždinu, Zemljišnoknjižni odjel Varaždin:

-u zk.ul.br. 996, k.o. Vinica, k.č.br. 692/7, oranica u Prečnici, površine 710 čhv, čija se vrijednost utvrđuje u iznosu od 17.878,00 kn

-u zk. ul. br. 998, k.o. Vinica, kčbr. 692/9, oranica u Grahovišću, površine 605 čhv, čija se vrijednost utvrđuje u iznosu od 16.232,00 kn

2.) Na nekretninama u vlasništvu dužnika je upisano založno pravo u korist razlučnog vjerovnika Republika Hrvatska, Ministarstvo financija, Porezna uprava, Područni ured Varaždin.

3.) Početna cijena za nekretnine dužnika na drugom ročištu za dražbu jednaka je utvrđenoj vrijednosti nekretnina.





4.)     NAČIN PRODAJE:

	Ročište za prodaju drugom usmenom javnom dražbom održat će se u zgradi Trgovačkog suda u Varaždinu, Ul. braće Radića 2, soba br. 221, dana: 

21. rujna 2015. godine u 12,00 sati.

Ovaj zaključak objavit će se na stečajnoj e-oglasnoj ploči ovoga suda.

Stečajni upravitelj dužan je Hrvatskoj gospodarskoj komori dostaviti podatke o nekretnini koja se prodaje u stečajnom postupku, kao i na web stranici Visokog trgovačkog suda RH u Zagrebu, a radi uvođenja u očevidnik nekretnina i pokretnina koje se prodaju u stečajnom postupku.

5.)      UVJETI  PRODAJE:

a) Utvrđena vrijednost nekretnina upisanih: 
-u zk.ul.br. 996, k.o. Vinica, k.č.br. 692/7, oranica u Prečnici, površine 710 čhv, čija se vrijednost utvrđuje u iznosu od 17.878,00 kn
-u zk. ul. br. 998, k.o. Vinica, kčbr. 692/9, oranica u Grahovišću, površine 605 čhv, čija se vrijednost utvrđuje u iznosu od 16.232,00 kn.

b)  Nekretnine se na II. dražbi ne mogu prodati ispod utvrđene vrijednosti. Sve poreze i pristojbe u svezi s prodajom snosi kupac.

c)  Prodajom nekretnina brišu se svi tereti na istima. 

d) Ako se nekretnine ne prodaju niti na drugom ročištu za prodaju po utvrđenoj vrijednosti, na narednim ročištima za prodaju nekretnine mogu se prodavati za nižu vrijednost koju zaključkom odredi stečajni sudac.

e) Kao kupci mogu sudjelovati samo osobe koje su  najkasnije 3 dana prije ročišta za dražbu uplatili jamčevinu u iznosu od 10% od utvrđene vrijednosti nekretnina, koja se uplaćuje na račun Trgovačkog suda u Varaždinu broj HR4023900011300002754, otvoren kod Hrvatske poštanske banke d.d., pozivom na poslovni broj spisa St-146/14. Potvrdu o uplati jamčevine svaki sudionik dužan je predočiti na dražbi prije početka dražbe.

f) Osobe koje ne uplate jamčevinu neće moći sudjelovati u dražbi.

g) Sudioniku čija će ponuda biti prihvaćena, jamčevina će se uračunati u kupoprodajnu cijenu,  a ostalim sudionicima će biti vraćena najkasnije u roku od 8 dana.

h) Jamčevinu nisu dužni položiti razlučni vjerovnici.

i) Kupac je dužan uplatiti razliku između uplaćene jamčevine i postignute kupoprodajne cijene u roku od 30 dana od dana zaključenja javne dražbe. Ako kupac u tom roku ne položi kupovninu, sud će posebnim rješenjem odrediti prodaju nevažećom i odrediti novu prodaju, uz uvjete za prodaju koja je oglašena nevažećom, a iz položene jamčevine namirit će se troškovi nove prodaje  i namiriti razlika između kupovnine postignute na prijašnjoj prodaji i na novoj prodaji.

j) Nekretnine će se rješenjem o dosudi dosuditi kupcu koji ponudi najpovoljniju cijenu. Nekretnine i pokretnine će se dosuditi i kupcima koji su ponudili nižu cijenu prema veličini ponuđene cijene, ako kupci koji su ponudili veću cijenu ne polože kupovninu u roku iz  točke i) ovog zaključka.

k) U rješenju o dosudi nekretnina i pokretnina, sud će odrediti da će se nakon pravomoćnosti toga rješenja i nakon što kupac položi kupovninu, u zemljišnim knjigama upisati u njegovu korist pravo vlasništva na dosuđenim nekretninama te brisati terete na nekretnini.

l) Nakon pravomoćnosti rješenja o dosudi i nakon što kupac položi kupovninu, sud će donijeti zaključak o predaji nekretnine i pokretnina kupcu, čime kupac stupa u posjed istih.

m) Ako kupac radi plaćanja kupovne cijene treba uzeti kredit, sud će na prijedlog kupca već u rješenju o dosudi odrediti da će se nakon pravomoćnosti rješenja o dosudi te pošto kupovnina bude položena, u zemljišnim knjigama prilikom upisa  prava vlasništva u korist kupca upisati i založno pravo na nekretninama i pokretninama radi osiguranja tražbine po osnovi kredita, u korist davatelja kredita u skladu sa sporazumom o osiguranju.

n) Pravo nadmetanja imaju sve pravne i fizičke osobe.

o) Prodaja se provodi po načelu „viđeno – kupljeno“, što isključuje sve naknadne prigovore kupca.

p) Zainteresirane osobe mogu razgledati nekretnine koje su predmet prodaje, uz prethodni dogovor sa stečajnim upraviteljem Teom Gatternig na broj telefona 091 595 9761.

U Varaždinu, 4. rujna 2015. godine


                                                                                     Stečajni sudac: 

                                                                                     Maja Valušnig
 




Pouka o pravnom lijeku:
Protiv ovog zaključka nije dopušten poseban pravni lijek (čl. 11. st. 9. Stečajnog zakona).


DNA: 
1. Stečajna upraviteljica, Tea Gatternig iz Varaždina, A. Šenoe 3
2. Županijsko državno odvjetništvo u Varaždinu, Građansko upravni odjel
3. e-oglasna ploča 

